שיבה אינו (מטבע מבוזר)

שיבה אינו (באנגלית: Shiba Inu) הוא מטבע מבוזר מסוג מטבע מם שנוצר כבדיחה במהלך אוגוסט 2020 בידי אדם אלמוני או קבוצת אנונימיים בשם ריושי"What is the Shiba Inu ? Experts weigh in on the 'Dogecoin killer' hype", Fortune, Grady Mcgregor, Yvonne Lau, May 12, 2021; Archived From The Original In May 12, 2021."Experts say retail investors should stay away from ‘War of Meme Coins’", Mint, Abhinav Kaul, October 28, 2021. הוא קרוי על שם גזע הכלבים היפני שיבה אינו, אשר פניו מופיעות גם על סמל מטבע הדוגקוין, בעצמו הלצה סאטירית שמקורה בתופעת אינטרנט בשם דוג"Shiba Inu coin is being hailed as Dogecoin killer and it has already given 1900 pct returns in one week", India Today, Manas Tiwari, May 12, 2021; Archived From The Original On May 12, 2021.. על אף כן הצליח המטבע לשגשג וצבר פופולריות רבה עד שבאוקטובר 2021 הגיע לשווי שוק של יותר מ-38 מיליארד דולר"Cryptocurrency Shiba Inu’s market cap is now bigger than Adani Enterprises, Tata Steel and Tech Mahindra", The Indian Express, Mehab Qureshi, October 28, 2021"Shiba inu coin skyrockets after an Elon Musk tweet supercharges the token - taking weekly gains to 240%", Yahoo, Harry Robertson, October 6, 2021.

 היסטוריה 
המטבע הושק באוגוסט 2020 בתור "רוצח הדוגקוין" על ידי אדם אנונימי או קבוצה של אנשים אנונימיים. בראשיתו היה ערכו של מטבע אחד זעום שכן הונפקו כקוודריליון (אלף טריליון או מיליון מיליארד) מטבעות, אולם הוא צבר תאוצה לאחר שהחל להיסחר במספר בורסות מבוזרות בולטות כדוגמת בינאנס ואוקיאקס, ובייחוד בפלטפורמת המסחר חוובי אשר הייתה פופולרית מאוד באותה העת בקרב סוחרים סינים, והחזיקה בנתח אספקת המטבעות הגדול ביותר.

במאי 2021 הודיע ריושי שאידאולוגיית המטבע דוגלת בקהילתיות וכי הוא אינו מעוניין להחזיק במונופול על המטבע, ולכן שלח כ-41 אחוז מהמטבעות שהיו באותה העת בסירקולציה לויטליק בוטרין, מייסד רשת אתריום. בתגובה מסר בוטרין שהחליט "לשרוף" את רובם, כ-410 טריליון מטבעות שיבה ששוויים הוערך ב-6.7 מיליארד דולר באותה העת, על ידי שליחתם לכתובת מתה של ארנק קריפטוגרפי. את השאר תרם לקרן סיוע הודית לחולי קורונה, כ-50 טריליון מטבעות בשווי של כ-1.2 מיליארד דולר"Ethereum Luminary Makes $1 Billion Covid-19 Gift—in Shiba Inu Coin", The Wall Street Journal, Caitlin Ostroff, Paul Vigna, May 12, 2021"Shiba Inu coin: Ethereum co-founder ‘burns’ billions of dollars in viral dog themed cryptocurrency", Msn, Andrew Griffin, May 17, 2021"Vitalik Buterin Burns $6B in SHIB Tokens, Says He Doesn't Want the 'Power'", Coindesk, Jamie Crawley, May 17, 2021.

ערכו של המטבע נסק במאות אחוזים במהלך חודש אוקטובר 2021 לאחר שאילון מאסק פרסם ציוץ בחשבון הטוויטר שלו עם תמונה של כלבו החדש "פלוקי פרנקפאפי" מסוג שיבה אינו. סיבה אפשרית נוספת לזינוק בערכו הייתה רכישה אלמונית של 6 טריליון מטבעות בשווי 44 מיליון דולר במהלך חודש ספטמבר"Elon Musk sparks another Shiba Inu rally ‘to the moon’ — other Shiba coins follow suit", Msn, India Bureau, October 18, 2021"Elon Musk’s puppy, a new strategy to burn tokens, and altcoins playing catch up — the perfect storm for cryptocurrency Shiba Inu to skyrocket", Business Insider India, Insider Studios, October 12, 2021.

ההתלהבות סביב המטבע המשיכה לצמוח על רקע פתיחת מסחרו בפלטפורמת קוינבייס"To The Moon? Coinbase Pro Lists Shiba Inu", Msn, Adrian Zmudzinski, September 9, 2021, בנוסף לשמועות על השקתו הקרבה בבורסת רובין הוד ובעידוד עצומה שהוקמה באתר Change אשר אספה יותר מחצי מיליון חתימות מקרב מעריציו"Shiba Inu Could be Listed on Robinhood Within the Coming Weeks", Rich Skies, November 29, 2021"Woof Exchange When will Shiba Inu be available on Robinhood?", The Sun, Alice Grahns, Lynsey Barber, Nina Clevinger, November 1, 2021"Shiba Inu Slips After Jumping on Robinhood Listing Speculation", The Street, Rob Lenihan, December 8, 2021.

בימים הבאים חווה המטבע נפילה משמעותית לאחר שחשבון טוויטר המשויך ככל הנראה לריושי שלח הודעה בדף המשתמש של אילון מאסק עם השאלה, "היי אילון, כמה מטבעות שיבה אתה מחזיק?", ונענה בתגובה, "אפס""One word from Elon Musk sank the Shiba Inu (SHIB) cryptocurrency yesterday", Fast Company, Michael Grothaus, October 25, 2021"The Only Cryptocurrencies Elon Musk Owns -- and Shiba Inu Isn't 1 of Them", The Motley Fool, Keith Speights, November 15, 2021.

 אקו-סיסטם 
 מטבע שיבה אינו (Shiba Inu Coin) 
מטבע הפרויקט המקורי הידוע כשיבה אינו או בקיצור שיב (SHIB) ובנוי כחוזה חכם על רשת אתריום (ERC-20). כמות המטבעות המקסימלית שהונפקה בראשיתו הייתה קוודריליון, אולם קרוב לחצי מהמטבעות נשרפו על ידי ויטליק בוטרין, והשאר ננעלו על ידי ריושי בפלטפורמה המבוזרת יוניסוואפ בכדי לספק נזילות ולאפשר מסחר עתידי"Shiba Inu (SHIB)", Investopedia, The Investopedia Team, November 1, 2021.

 מטבע רצועה (Leash Coin) 
מטבע הרצועה (LEASH) הוא המטבע השני שהונפק במסגרת הפרויקט עם כמות מקסימלית של כ-107,647 יחידות. כמות קטנה זו נוצרה בכדי לייצר ביקוש עבור המטבע ולהעלות את מחירו. המטבע משמש להפקדות סיכון וצבירת ריבית בבריכות נזילות"What is LEASH?", Medium, Leashers, August 16, 2021.

 מטבע עצם (Bone Coin) 
מטבע העצם (BONE) הוא המטבע השלישי שהושק עם כמות מקסימלית של כ-250 מיליון יחידות. מטרתו היא להעניק שליטה וזכות הצבעה למחזיקיו בדבר הצעות עתידיות לקידום ושיפור הפרויקט.

 שיבה סוואפ (Shiba Swap) 
שיבה סוואפ היא פלטפורמה מבוזרת למסחר במטבעות ונכסים דיגיטליים. בשונה מבורסות וזירות מסחר כגון בינאנס או קראקן המשמשות כמתווכות בין הסוחרים, מציעה הפלטפורמה מסחר דרך בריכת נזילות משותפת אשר אינה נתונה להחלטות ופיקוח מצד גוף מרכזי אחד"What Is ShibaSwap?", Coindesk, Andrey Sergreenkov, December 14, 2021.

 קישורים חיצוניים 


 הספר הלבן

 הערות שוליים 

קטגוריה:מטבעות מבוזרים